Հավելված 2  
Հայաստանի Հանրապետության Շիրակի մարզի   
Ախուրյան համայնքի ավագանու   
2022 թվականի սեպտեմբերի  
 15-ի թիվ \_\_ Ա որոշման

**ԿԱՆՈՆԱԴՐՈՒԹՅՈՒՆ**

ՀԱՅԱՍՏԱՆԻ ՀԱՆՐԱՊՏՈՒԹՅԱՆ ՇԻՐԱԿԻ ՄԱՐԶԻ  ԱԽՈՒՐՅԱՆ ՀԱՄԱՅՆՔԻ «ԱԶԱՏԱՆԻ ՄԱՐԶԱՄՇԱԿՈՒԹԱՅԻՆ ԿԵՆՏՐՈՆ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ

**ԸՆԴՀԱՆՈՒՐ ԴՐՈՒՅԹՆԵՐ**

1.ԱԽՈՒՐՅԱՆ ՀԱՄԱՅՆՔԻ «ԱԶԱՏԱՆԻ ՄԱՐԶԱՄՇԱԿՈՒԹԱՅԻՆ ԿԵՆՏՐՈՆ»

համայնքային ոչ առևտրային կազմակերպությունը (հետագայում` Հաստատություն) համարվում է շահույթ ստանալու նպատակ չհետապնդող, իրավաբանական անձի կարգավիճակ ունեցող

հաստատություն , որը հանդիսանում է Հայաստանի Հանրապետության Շիրակի մարզի

Ազատանի գյուղապետի 18/12/2010թ. թիվ 49 և Ազատանի գյուղական համայնքի

ավագանու 20.12.2010 թ. թիվ 76 որոշումների համաձայն ստեղծված ԱԶԱՏԱՆԻ ԳՅՈՒՂԱԿԱՆ

ՀԱՄԱՅՆՔԻ «ԱԶԱՏԱՆԻ ՄԱՐԶԱԴՊՐՈՑ» համայնքային ոչ առևտրային

կազմակերպության, Հայաստանի Հանրապետության Շիրակի մարզի «Ազատանի Ա. Ի.

Խաչատրյանի անվան արվեստի դպրոց» համայնքային ոչ առևտրային կազմակերպության և

Ազատանի գյուղական համայնքի «Ազատանի մարզամշակութային կենտրոն» համայնքային ոչ

առևտրային կազմակերպության իրավահաջորդը: Հաստատության հիմնադիրը Հայաստանի

Հանրապետության Շիրակի մարզի Ազատանի գյուղական համայնքն է (այսուհետ' Հիմնադիր), որի անունից հանդես է գալիս Հայաստանի Հանրապետության Շիրակի մարզի Ախուրյանի համայնքի ղեկավարը:

2. Հաստատության իրավունակությունը ծագում է նրա ստեղծման (պետական գրանցման) և դադարում է լուծարման ավարտի (լուծարման պետական գրանցման) պահից:

3. Հաստատությունն ունի Հայաստանի Հանրապետության զինանշանի պատկերով և իր

անվանմամբ կլոր կնիք, կարող է ունենալ իր անվանմամբ ձևաթղթեր, խորհրդանիշ և

անհատականացնող այլ միջոցներ:

4. Հաստատությունն իր գործունեության ընթացքում ղեկավարվում է Հայաստանի Հանրա-

պետության Քաղաքացիական Օրենսգրքով (այսուհետ' Օրենսգիրք), «Պետական ոչ առևտրային

կազմակերպությունների մասին» Հայաստանի Հանրապետության օրենքով (այսուհետ' Օրենք),

Հայաստանի Հանրապետության իրավական այլ ակտերով և սույն կանոնադրությամբ:

5. Հաստատությունում չեն թույլատրվում քաղաքական և կրոնական կազմակերպությունների

ստեղծումն ու գործունեությունը:

6. Հաստատությունն իր պարտավորությունների համար պատասխանատու է իրեն

պատկանող ամբողջ գույքով:

7. Հաստատությունը պատասխանատվություն չի կրում հիմնադրի պարտավորությունների

համար:

8. Հայաստանի Հանրապետությունը և համայնքները պատասխանատվություն չեն կրում Հաստատության պարտավորությունների համար: Հաստատությունն իր հերթին պատասխանատվություն չի կրում Հայաստանի Հանրապետության և համայնքների պարտավորությունների համար:

9.Հաստատության անվանումն է'

հայերեն լրիվ' ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԱԽՈՒՐՅԱՆ ՀԱՄԱՅՆՔԻ <<ԱԶԱՏԱՆԻ ՄԱՐԶԱՄՇԱԿՈՒԹԱՅԻՆ ԿԵՆՏՐՈՆ>> համայնքային ոչ առևտրային կազմակերպություն

կրճատ' ԱԽՈՒՐՅԱՆ ՀԱՄԱՅՆՔԻ « ԱԶԱՏԱՆԻ ՄԱՐԶԱՄՇԱԿՈՒԹԱՅԻՆ ԿԵՆՏՐՈՆ >> ՀՈԱԿ

Անգլերեն 'AZATAN SPORTS AND CULTURAL CENTR OF AKHURYAN Community Non-Profit Organization

Ռուսերեն' <<СПОРТИВНО-КУЛЬТУРНЫЙ ЦЕНТР АЗАТАНСКOЙ>> НЕ КОММЕРЧЕСКOЙ ОРГАНИЗАЦИЙ АХУРЯНСКОЙ ОБЩИНЫ.

10. Հաստատության գտնվելու վայրը և իրավաբանական (փոստային) հասցեն է'

2603, ՀՀ, Շիրակի մարզ , Ախուրյան համայնքի Ազատան բնակավայր, փ. 1, շենք 84 և փ. 1 շենք 30:

**ՀԱՍՏԱՏՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ՈՒ ՆՊԱՏԱԿԸ**

11.Հաստատությունը ստեղծվում է մշակութային և սպորտային նախնական

մասնագիտական ուսումնական գործունեության իրականացման նպատակով :

12.Հաստատության գործունեության առարկան և նպատակը հանդիսանում է երաժշտական, պարարվեստի, գեղարվեստի, թատերարվեստի և սպորտի, կրթության միջոցով սովորողների բազմակողմանի դաստիարակության, ուսման մեջ առաջադիմական մեթոդների օգտագործման հիման վրա արվեստի բազմակողմանի դաստիարակության, ուսման մեջ առաջադիմական մեթոդների օգտագործման հիման վրա արվեստի բարոյական արժեքների նկատմամբ աշխարհայացքի ձևավորումը:

13.Կենտրոնի գլխավոր խնդիրն է.

1) Անձի համակողմանի մշակույթային զարգացում

2) Համերգների , թատերական ներկայացումների, այլ միջոցառումների կազմակերպում

3) Արտադպրոցական գեղագիտական դաստիրարակություն,

4) Ազգային և համաշխարահային մշակույթային ժառանգության ծանուցում և տաղանդավոր

երեխաների համապատասխան միջին եվ բարձրագույն ուսումնական հաստատաություններում

ուսումը շարունակելու համար նախապատրաստում,

5) Ֆիզիկական կուլտուրայի և սպորտի միջոցներով պարապողների առողջության պահպանում

և ամրապնդում.

6) Հայրենիքի պաշտպանությանը պատրաստ երիտասարդության ֆիզիկական պատրաստականության ապահովում.

7) Ընտրված մարզաձևում պարապողների սպորտային ընդունակությունների կատարելագործում.

8) Ազգային հավաքականի թիմերի համար հերթափոխի պատրաստում

9) Գրադարանն իրականացնում է համայնքի բնակչության գրադարանային տեղեկատվական սպասարկումը, գիտության և մշակույթի պրոպագանդան և մասսայականացումը, գիտատեխնիկական գիտելիքների տարածումը, գեղագիտական դաստիարակությունը և օժանդակում է կրթական համակարգի գործունեությունը,

10) նպաստում է ՀՀ քաղաքականության, հայ և համաշխարհային գրականության, պատմության, մշակույթի և այլ արժեքների տարածմանն ու պրոպագանդմանը, բնակչության քաղաքական, բարոյական, գեղագիտական դաստիարակությանը, ազգային ինքնագիտակցության ու հայրենասիրության ձևավորմանը, մասնագիտական որակի զարգացմանը, գրադարանային-մատենագիտական գիտելիքների ուսուցմանն ու տարածմանը, բնակչության ազատ ժամանակի կազմակերպմանը:

11) ապահովում է գրադարանային ֆոնդի պաշտպանվածությունն ու անվտանգությունը:

12) գրադարանային ֆոնդի համալրումն իրականացվում է գնումների, նվիրատվությունների և այլ միջոցներով:

14. Հաստատության կրթական գործունեությունը իրականացվում է ի շահ անհատի , հասարակության և պետության :

15. Իր առջև դրված խնդիրների արդյունավետ իրականացման համար Հաստատությունը'

1) համագործակցում է հանրապետական և արտասահմանյան երկրների առաջատար

սպորտային և մշակութային կազմակերպությունների, կրթական ծրագրեր իրականացնող

միջազգային կազմակերպությունների հետ,

2) պայմանագրային հիմունքներով ներգրավում է այլ կազմակերպությունների կամ

անհատների,

3) կատարում է տարատեսակ աշխատանքներ կադրերի պատրաստման, մասնագետների

փոխանակման և այլ բնագավառներում:

4) հաստատության աշակերտների համակազմը համալրման կարգը եվ դասարանների

առավելագույն խտությունը սահմանվում է պետական կրթական չափորոշիչներով:

Նոր բաժիններ բացվում են ըստ բնակչության ցանկության, հաստատության տնօրինության

կողմից, մանկավարժների եվ այլ անհրաժեշտ պայմանների առկայությոն դեպքում:

16. Հաստատությունը կարող է իրականացնել միայն օրենքով կամ հիմնադրի որոշմամբ

ուղղակիորեն նախատեսված գործունեության տեսակներ:

Օրենքով սահմանված գործունեության առանձին տեսակներով Հաստատությունը կարող է

զբաղվել միայն լիցենզիայի առկայության դեպքում' լիցենզիա ստանալու պահից կամ նրանում

նշված ժամկետում: Եթե լիցենզիայի հատկացման պայմաններում նախատեսված է, որ

Հաստատությունը բացի լիցենզավորվող գործունեությունից այլ գործունեությամբ զբաղվել չի

կարող կամ սահմանափակումներ են դրվում գործունեության առանձին տեսակներով զբաղվելու

վրա, ապա Հաստատությունը լիցենզիայի գործողության ժամկետում իրավունք չունի զբաղվել այլ գործունեությամբ, բացառությամբ լիցենզիայով նախատեսվածների կամ այն գործունեություններով, որոնց մասին նշված է լիցենզիայի մեջ:

17. Հաստատությունը պատասխանատու է պետական չափորոշիչների, պետական ծրագրերի, աշակերտների տարիքային , ֆիզիոլոգիական և սոցիալհոգեբանական զարգացման առանձնահատկությունների, հակումներին ու ընդունակություններին համապատասխան ուսուցման մեթոդների և ձևերի ընտրության ինչպես նաև նրանց կյանքի անվտանգության և առողջության պահպանման համար:

18. Հաստատությունը կարող է զբաղվել հիմնադրի կողմից սահմանված ձեռնարկատիրական գործունեությամբ:

**ՀԱՍՏԱՏՈՒԹՅԱՆ ԿԱՌՈՒՑՎԱԾՔԸ ԵՎ ԿՐԹԱԿԱՆ ԳՈՐԾՈՒՆԵՈՒԹՅՈՒՆԸ**

19. Հաստատության աշակերտների համակազմի համալրման կարգը և դասարանների առավելագույն խտությունը, ինչպես նաև ուսուցման ժամկետները և բովանդակությունը սահմանվում է պետական կրթական չափորոշիչներով:

20. Հաստատություն կարող են ընդունվել Հայաստանի Հանրապետության յուրաքանչյուր ոք և ընդունելությունը իրագործվում է ընդհանուր հիմունքներով:

21. Ընդունելությունը կատարվում է սովորողների քանակակազմի պլանավորմանը համապատասխան:

22. Հաստատությունում ուսման վարձի չափը սահմանվում է համայնքի ավագանու կողմից: ՈՒսման վարձի գանձման ժամկետները սահմանում է դպրոցի տնօրինությունը:

**ՈՒսման գործընթացի կազմակերպումը**

23. Հաստատությունում գործում են հետևյալ բաժինները`

1) Ստեղնաշարային

2) լարային

3) փողային

4) ժող նվագարանների

5) հարվածային գործիքների

6) վոկալի

7) պարարվեստի

8) գեղարվեստի

9) թատերարվեստի

10) սպորտի

24. Նոր բաժիններ բացվում են ըստ բնակչության ցանկության, հաստատության տնօրինության կողմից, մանկավարժների եվ այլ անհրաժեշտ պայմանների առկայության դեպքում:

25. Բաժիններում ուսման տևողությունը 5-7 ամյա է:

**ԸՆԴՈՒՆԵԼՈՒԹՅՈՒՆ**

26.Կենտրոնի առաջին դասարանի ընդունելությունը կատարվում է հարցազրույցով:

27. Բոլոր բաժիններոմ ընդունելությունը կազմակերպվում է 6-9 տարեկան երեխաների համար՝ 7-ամյա կրթության դեպքում, իսկ 5-ամյա կրթության դեպքում՝ 9-12 տարեկան երեխաների համար:

28. Հաստատությունում ցածր դասարաններ են համարվում 7-ամյա տևողության դեպքում՝ 1-4-րդ դասարանները ներառյալ, 5-ամյա տևողության դեպքում՝ 1-3-րդ դասարանները ներառյալ:

29. Հաստատության 1-ին դասարան ընդունելությունը անցկացնելու համար հաստատության տնօրինությունը ստեղծում է հանձնաժողով, որը իրական ուժ է ստանում տնօրենի կողմից հրամանագրվելուց հետո: Հանձնաժողովի նախագահ է հանդիսանում տնօրենը կամ փոխտնօրենը:

30. Հաստատության 1-ին դասարան կարող են ընդունվել 6-12 տարեկան երեխաները: Առանձին դեպքերում ընդունող հանձնաժողովն իրավասու է կատարելու անհրաժեշտ ընդունելություն առանց տարիքային սահմանափակման:

31. Ընդունելությունները սկսվում են հունիսի 1-ից և ավարտվում մինչև սեպտեմբերի 1-ը:

32. Հաստատությունում ուսումնական տարին սկսվում է յուրաքանչյուր ընթացիկ տարվա սեպտեմբերի 1-ից և ավարտվում է հաջորդ տարվա մայիսի 31-ին:

33. Մանկավարժական կազմի համար աշխատանքային ժամանակահատված է համարվում յուրաքանչյուր ընթացիկ տարվա օգոստոսի 7-ը և ավարտվում է հաջորդ տարվա հունիսի 30-ին:

34. Հաստատության աշակերտներին ձմեռային և ամառային արձակուրդները հատկացվում են հանրապետության կրթական համակարգերում գործող հանրակրթական դպրոցների համար սահմանված ժամանակահատվածներում:

35. ՈՒսումնական աշխատանքները հաստատությունը իրականացնում է Հայաստանի Հանրապետության կրթության և գիտության նախարարության կողմից հաստատված ուսումնական ծրագրերի դասաժամերի համաձայն:

36. Սովորողների ուսուցումը կատարվում է ուսումնական դասաժամերի և արտադպրոցական միջոցառումների ընթացքում:

37. ՈՒսման ժամանակահատվածում արգելվում է սովորողներին ընդգրկել ուսումնական գործընթացի հետ չառնչվող տարբեր տեսակի աշխատանքների և միջոցառումների մեջ:

38. Հաստատության ամենօրյա և կիսամյակային գործընթացը իրականացվում է տնօրենի կողմից հաստատված դասացուցակով:

39. Դասի տևողությունը սահմանվում է համաձայն նախարարության ուսումնական պլանի:

40. Սովորողների առաջադիմությունը գնահատվում է տասը բալային համակարգով`

1) 1-2 անբավարար

2) 3-4-5 բավարար

3) 6-7-8 լավ

4) 9 գերազանց

5) 10 արտակարգ առաջադիմություն

41. ՈՒսումնական տարին բաժանվում է երկու կիսամյակի:

1-ին կիսամյակը սեպտեմբերի 1-ից դեկտեմբերի 25-ը

2-րդ կիսամյակը տոներին հաջորդող առաջին աշխատանքային օրվանից մինչև մայիսի 31-ը

42.Ստուգարքները, փոխադրական և ավարտական քննությունները անցկացվում են մայիսի 20-ից մինչև հունիսի 30-ը:

43. Ըստ անհրաժեշտության առանց վերադաս մարմինների հետ համաձայնեցնելու, հաստատության տնօրինությունը իրավասու է փոխել ավարտական քննությունների ժամկետները, ինչպես նաև բացառության կարգով առանձին աշակերտների համար սահմանել փոխադրական ստուգարքների և ավարտական քննությունների նպատակահարմար ժամկետներ, սակայն ոչ ուշ, քան նոր ուսումնական տարվա սեպտեմբերի 30-ը:

44. Կենտրոնի բոլոր շրջանավարտները ավարտական քննությունները համապատասխան ծրագրերով հանձնելու դեպքում ստանում են ավարտական վկայականներ:

45. Ավարտական քննությունները գերազանց հանձնելու դեպքում աշակերտները ստանում են <գերազանցության> վկայական:

46. Կենտրոնը կարող է որակավորել աշակերտին` տեղափոխել համապատասխան դասարան և թույլատրել վաղաժամկետ մասնակցելու ավարտական քննություններին:

47. Հիվանդության կամ այլ հարգելի պատճառով ավարտական քննություններին չմասնակցելու դեպքում շրջանավարտները կարող են ստանալ ավարտական վկայականներ վերջին երկու տարվա առաջադիմության ամփոփիչ գնահատականների ցուցանիշներով:

48. Աշակերտներին վերաստուգարք կամ վերաքննություն նշանակվում է հիվանդության պատճառով կամ անբավարար գնահատական ստանալու դեպքում: Վերաստուգարքների և վերաքննությունների համար նշանակվում է ժամկետ մինչև նոր ուսումնական տարվա սեպտեմբերի 20-ը:

49. Հաստատությունը ավարտած և ավարտական վկայականներ ստացած երեխաները կարող են ներգրավվել կենտրոնում գործող համերգային-ներկայանալի խմբակներում:

ԿՐԹԱԴԱՍՏԻԱՐԱԿՉԱԿԱՆ ԳՈՐԾԸՆԹԱՑԻ ՄԱՍՆԱԿԻՑՆԵՐԸ

50. Հաստատության կրթական գործընթացի մասնակիցներն աշակերտներն են և մանկավարժական աշխատողները;

51. Աշակերտների ընդունելության ժամանակ հաստատության տնօրինությունը պարտավոր է ծնողներին / օրինական ներկայացուցիչներին/ ծանոթացնել սույն կանոնադրությանը և այլ փաստաթղթերի , որոնք կանոնակարգում են հաստատության գործունեությունը:

52. Հաստատության և ծնողների փոխհարաբերությունները կարգավորվում է նրանց միջև կնքված պայմանագրերով:

53. Աշակերտի և հաստատության աշխատակիցների փոխհարաբերությունները կառուցվում են համագործակցության, աշակերտի անհատականության հանդեպ հարգանքի հիման վրա:

54. Հաստատությունում աշխատանքի ընդունվում են այն անձինք, ովքեր ունեն նախարարության կողմից հաստատված որակավորման բնութագրի պահանջներին համապատասխան անհրաժեշտ մասնագիտական մանկավարժական որակավորում:

55. Հաստատության աշխատողների իրավունքները, սոցիալ երաշխիքներն ու արտոնությունները որոշվում են Հայաստանի Հանրապետության օրենսդրությանը համապատասխան , հաստատության կանոնադրությամբ :

56. Հաստատության աշխատողներն իրավոանք ունեն սահմանված կարգով մասնակցելու

Հաստատության կառավարմանը, համատեղությամբ կատարելու գիտական, ստեղծագործական

և մանկավարժական բնույթի աշխատանքներ:

57. Հաստատության աշակերտներն իրավունք ունեն դիմելու դպրոցի տնօրինությանը, ըստ ցանկության, մասնագիտական և խմբակային առարկաների ուսուցիչների ընտրության համար:

58. Հաստատության աշակերտներն իրավունք ունեն բողոքարկելու ավարտական քննական հանձնաժողովի որոշումը և պահանջելու կրկնակի քննություն:

ՀԱՍՏԱՏՈՒԹՅԱՆ ԻՐԱՎԱԿԱՆ ԿԱՐԳԱՎԻՃԱԿԸ,

ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ

59. Հաստատությունը ունի իրավաբանական անձի կարգավիճակ: Հաստատությունը որպես

սեփականություն ունի առանձնացված գույք և իր պարտավորությունների համար պատասխանատու է այդ գույքով, կարող է իր անունից կնքել պայմանագրեր, ձեռք բերել ու իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող: Հաստատությունն ունի ինքնուրույն հաշվեկշիռ, Հայաստանի Հանրապետության և (կամ) օտար- երկրյա բանկերում' հաշվարկային բանկային հաշիվներ (ինչպես Հայաստանի Հանրապետության դրամով, այնպես էլ տարադրամով):

60. Հաստատությունը կարող է լինել այլ կազմակերպության հիմնադիր (մասնակից) միայն

հիմնադրի որոշմամբ:

61. Հաստատությունն իրավունք ունի ստեղծել (հիմմադրի որոշմամբ) առանձնացված ստորա-բաժանումներ (մասնաճյուղեր և ներկայացուցչություններ), ինչպես Հայաստանի Հանրապետության, այնպես էլ այլ պետությունների տարածքում:

Կառավարչական, սոցիալ-մշակութային, կրթական կամ ոչ առևտրային բնույթի այլ

գործունեություն իրականացնելու համար Հաստատությունը կարող է ստեղծել հիմնարկներ:

Օտարերկրյա պետություններում առանձնացված ստորաբաժանումների ստեղծումն

իրականացվում է տվյալ երկրի օրենքներին համապատասխան, եթե Հայաստանի

Հանրապետության միջազգային պայմանագրերով այլ բան նախատեսված չէ:

Հաստատության առանձնացված ստորաբաժանումները և հիմնարկները իրավաբանական

անձինք չեն և գործում են Հաստատության հաստատած կանոնադրությունների հիման վրա, իսկ

նրանց ղեկավարները գործում են Հաստատության լիազորագրերի հիման վրա:

62. Հաստատությունն իրավունք ունի.

1) Հայաստանի Հանրապետության օրենսդրությամբ չարգելված ցանկացած ձևերով ձեռք բերել

գույք, այդ թվում արժեթղթեր, տիրապետել, օգտագործել ու տնօրինել դրանք և դրանցից ստացված եկամուտը կամ այլ օգտակար արդյունքը,

2) ինքնուրույն կազմավորել իր ֆինանսական ռեսուրսները, այդ թվում փոխառու միջոցների

ներգրավմամբ, Հայաստանի Հանրապետությունում և այլ պետություններում ստանալ

բանկային և առևտրային վարկեր, այդ թվում' արտարժույթով, օրենսդրությամբ սահմանված

կարգով իր անունից թողարկել և տարածել արժեթղթեր,

3) հիմնադրի որոշումների կամ սույն կանոնադրությանը համապատասխան իր հայեցողությամբ

տիրապետել, տնօրինել և օգտագործել սեփականության իրավունքով իրեն պատկանող

գույքը,

4) մեկ տարուց ոչ ավելի ժամկետով իրեն ամրացված գույքը հիմնադրի անունից հանձնել

վարձակալության,

5) օտարել, վարձակալության տալ, փոխանակել, օրենադրությամբ չարգելված և հիմնադիր

որոշմամբ փոխանցել գույքային իրավունքներ, լինել գրավառու և գրավատու,

6) օգտվել օրենսդրությամբ և սույն կանոնադրությամբ սահմանված այլ իրավունքներից:

63. Հաստատությունն իրավունք չունի իրեն ամրացված գույքը կամ դրա նկատմամբ իր

իրավունքները օտարել, գրավ դնել, հանձնել անհատույց օգտագործման:

64. Հաստատությունը պարտավոր է.

1) օրենսդրությամբ կամ այլ իրավական ակտերով սահմանված կարգով իրականացնել

հաշվապահական հաշվառում և ներկայացնել վիճակագրական հաշվետվություն,

2) աշխատանքային պայմանագրեր կնքել Հաստատոության աշխատակիցների հետ,

3) պատասխանատվություն կրել և փոխհատուցել իր կող մից հասցրած վնասը' կնքած

պայմանագրերը չկատարելու կամ հարկ եղածին պես չկատորելու, այլ անձանց

սեփականության իրավունքը խախտելու համար,

4 ) օրենսդրությամբ սահմանված կարգով հայտարարել Հաստատության սնանկացման մասին

այն դեպքում, երբ հնարավոր չէ բավարարել պարտատերերի օրինական գույքային

պահանջները,

5) հրապարակել իր տարեկան ֆինանսական հաշվետվությունը,

6) ապահովել Հաստատության փաստաթղթերի (Հաստատության կանոնադրության, գույքի

նկատմամբ գույքային իրավունքները հաստատող փաստաթղթերի, Հաստատության ներքին

փաստաթղթերի, առանձնացված ստորաբաժանումների ու հիմնարկների կանոնադրությունների, տարեկան հաշվետվությունների, հաշվապա-ական հաշվառման փաստաթղթերի, տնօրենի հրամանների, հրահանգների ու կարգադրությունների, Հայաստանի Հանրապետության օրենքներով և այլ իրավական ակտերով նախատեսված այլ փաստաթղթերի) պահպանումը:

7) կրել օրենսդրությամբ և սույն կանոնադրությամբ սահմանված այլ պարտավորություններ:

ՀԱՍՏԱՏՈՒԹՅԱՆ ՀԻՄՆԱԴԻՐԸ

65. Հաստատության հիմնադիրն ունի Հաստատության գործունեությանը և կառավարմանը

վերաբերվող ցանկացած հարց վերջնական լուծելու իրավունք, բացառությամբ Օրենքով

նախատեսված դեպքերի:

66. Հաստատության հիմնադիրն իրավունք ունի'

1) հետ վերցնել իր կողմից Հաստատությանն ամրացված գույքը (այդ թվում' գույքի

օգտագործման ընթացքում առաջացած անբաժանելի բարելավումները),

2) կասեցնել կամ ուժը կորցրած ճանաչել Հաստատության տնօրենի Հայաստանի Հանրապե-

տության օրենսդրության պահանջներին հակասող հրամանները, հրահանգները,

կարգադրություններն ու ցուցումները,

3) վերահսկողություն իրականացնել Հաստատությանն ամրացված համայնքային

սեփականություն հանդիսացող գույքի օգտագործման և պահպանության նկատմամբ,

4) հայցով դիմել դատարան' Օրենքի կամ սույն կանոնադրության պահանջների խախտմամբ

կատարված խոշոր գործարքը անվավեր ճանաչելու նպատակով,

5) օգտվել Օրենքով և Հաստատության կանոնադրությամբ նախատեսված այլ իրավունքներից:

67. Հաստատության հիմնադիրը պարտավոր է'

1) ապահովել Հաստատության բնականոն գործունեությունը,

2) չհրապարակել Հաստատության գործունեության վերաբերյալ գաղտնիք պարունակող

տեղեկություններ,

3) կատարել Հաստատության նկատմամբ ստանձնած պարտավորությունները,

4 ) պահպանել սույն կանոնադրության դրույթները:

ՀԱՍՏԱՏՈՒԹՅԱՆ ԳՈՒՅՔՆ ՈՒ ՇԱՀՈՒՅԹԸ

68. Հաստատությունը հանդիսանում է սեփականատեր`

1) Հաստատության հիմնադրի կողմից (հիմնադրման ժամանակ և հետագայում սեփականության իրավունքով հանձնված գույքի,

2) Հաստատության գործունեության ընթացքում ձեռք բերած գույքի,

3) ստացված եկամուտների:

Հաստատության սեփականության ներքո կարող է գտնվել ցանկացած գույք' բացառությամբ գույքի առանձին տեսակների, որոնք օրենքին համապատասխան չեն կարող պատկանել իրավաբանական անձանց:

Հաստատության գույքի նկատմամբ սեփականության իրավունք ձեռք բերելու, իրավունքը դադարելու, գույքը տիրապետելու, օգտագործելու ու տնօրինելու առանձնահատկությունները,

կապված գույքը Հաստատության սեփականությանը պատկանելու հանգամանքի հետ, սահմանվում են միայն օրենքներով:

69. Հաստատության հիմնադիրը Հաստատությանը սեփականության իրավունքով պատկանող գույքի նկատմամբ չունի իրավունքներ:

70. Հաստատության հիմնադիրը կարող է Հաստատությանն անժամկետ և անհատույց օգտագործման իրավունքով ամրացնել ցանկացած գույք:

Ամրացված գույքի օգտագործման արդյունքում Հաստատության ստացած եկամուտները

Հաստատության սեփականությունն են:

Ամրացված գույքի օգտագործման ընթացքում առաջացած անբաժանելի բարելավումները

հիմնադրի սեփականությունն են:

71. Հաստատության գույքի վրա կարող է բռնագանձում տարածվել միայն դատական

կարգով:

72. Շահույթ ստանալու նպատակ չհետապնդող կազմակերպությունների համար սահմանված

կարգով ու չափով հարկերը, տուրքերը և պարտադիր այլ վճարները կատարելուց հետո մնացած,

սահմանված կարգով առաջացած մաքուր շահույթը Հաստատությունն օգտագործում է սույն

կանոնադրությամբ նախատեսված նպատակների (Հաստատության տեխնիկական

հագեցվածության բարելավում, այդ թվում հիմնական միջոցների ձեռք բերման ճանապարհով,

Հաստատության աշխատանքային գործունեությունը ապահովող գույքի և նյութերի ձեռքբերում,

պարգևատրումների, հավելավճարների և խրախուսաման այլ միջոցներով Հաստատության

աշխատակիցների սոցիալական պաշտպանվածության բարձրացում, աշխատակիցների

որակավորման բարձրացման նպատակով դասընթացների կազմակերպում կամ մասնակցություն կազմակերպված դասընթացներին և այլն) իրականացման համար: Հաստատության շահույթի օգտագործման կարգը սահմանում է Հիմնադիրը:

ՀԱՍՏԱՏՈՒԹՅԱՆ ԿԱՌԱՎԱՐՈՒՄԸ

73. Հաստատության կառավարման մարմիններն են Հաստատության հիմնադիրը և տնօրենը:

74. Հաստատության կառավարման բարձրագույն մարմինը Հաստատության հիմնադիրն է,

որն իրականացնում է Հաստատության ընդհանուր կառավարումը և որն ունի Հաստատության

գործունեությանը և կառավարմանը վերաբերվող ցանկացած հարց վերջնական լուծելու

իրավունք, բացառությամբ Օրենքով նախատեսված դեպքերի:

Հաստատության հիմնադիրը ապահովում է Հաստատության բնականոն գործունեությունը և

պատասխանատվություն է կրում սույն կանոնադրությամբ սահմանված գործունեության

չկատարման կամ անպատշաճ իրականացման համար:

75. Հաստատության հիմնադրի իրավասությանն են պատկանում

1) Հաստատության կանոնադրության մեջ փոփոխությունների և լրացումների կատարումը,

Հաստատության կանոնադրության հաստատումը նոր խմբագրությամբ,

2) Հաստատությանը սեփականության իրավունքով հանձնվող գույքի կազմի հաստատումը,

3) Հաստատությանն ամրացվող համայնքային սեփականություն հանդիսացող գույքի կազմի

հաստատումը,

4) Հաստատության վերակազմակերպումը,

5) Հաստատության լուծարումը,

6) Հաստատության լուծարման հանձնաժողովի նշանակումը և լուծարման հաշվեկշիռների

(լուծարման ամփոփիչ, լուծարման միջանկյալ և լուծարման հաշվեկշիռներ) հաստատումը,

7) այլ կազմակերպությունների հիմնադրումը,

8) այլ կազմակերպություններում մասնակցության մասին որոշումների ընդունումը,

9) Հաստատության կառավարման համակարգի սահմանումը, Հաստատության տնօրենի

նշանակումը, նրա լիազորությունների վաղաժամկետ դադարեցումը,

10) Հաստատության գործունեության վերահսկողության իրականացումը,

11) Հաստատության գործունեության առարկայի և նպատակների, այդ թվում' Հաստատության

կողմից իրականացվող գործունեության տեսակների սահմանումը,

12) Հաստատության աուդիտն իրականացնող անձի հաստատումը,

13) Աուդիտի իրականացման որոշումն ընդունելը,

14) Հաստատության տարեկան ծախսերի, այդ թվում' արտաբյուջետային եկամուտների և

ծախսերի նախահաշվի հաստատումը,

15)Հաստատության տարեկան հաշվետվությունների, տարեկան հաշվապահական հաշվեկշռի

հաստատումը,

16) Հաստատության շահույթի ու վնասների օգտագործման կարգի մասին որոշման ընդունումը

17)Հաստատության մասնաճյուղերի, ներկայացուցչությունների և հիմնարկների աշխատանքի

տարեկան արդյունքների հաստատումը,

18) Հաստատության գույքի օտարման և ձեռքբերման հետ կապված խոշոր գործարքներ (որոնց

արժեքը, գործարքին փոխկապակցված այլ գործարքների հետ միասին, գերազանցում է այդ

գործարքների կատարելու մասին որոշման ընդունման օրվանը նախորդող եռամսյակի

արդյունքներով սահմանված զուտ ակտիվների մեծության 1/2-ը) կատարելուն համաձայնություն տալը,

19) Հաստատության առանձնացված ստորաբաժանումների և հիմնարկների ստեղծումը,

գործունեության դադարեցումը, դրանց կանոնադրությունների հաստատումը,

20) Հաստատության ներքին գործունեությունը կարգավորող փաստաթղթերի (Հաստատության

ներքին փաստաթղթեր) հաստատումը,

21) ղեկավար պաշտոնատար անձանց աշխատանքի վարձատրման պայմանների որոշումը:

Հաստատության Հիմնադիրն իրավունք ունի որոշումներ ընդունել նաև Օրենքով և սույն

կանոնադրությամբ նախատասված ցանկացած այլ հարցի շուրջ:

76. Հաստատության ընթացիկ արտադրատնտեսական, ֆինանսական և այլ գործունեության

ղեկավարումը իրականացնում է տնօրենը, որին նշանակում և ազատում է Հիմնադիրը : Տնօրեն

կարող է նշանակվել բարձրագույն կրթություն ոանեցող, Հայաստանի Հանրապետության

գործունակ ցանկացած քաղաքացի, բացառությամբ Օրենքով նախատեսված դեպքերի:

Հաստատության և Հաստատության տնօրենի միջև աշխատանքային պայմանագիրը հիմնադրի

անունից ստորագրվում է գյուղապետի կողմից: Պայմանագրում սահմանվում են տնօրենի

իրավունքները, պարտականությունները, փոխհարաբերությունները Հիմնադրի հետ, նրա

աշխատանքի վարձատրման պայմանները, պայմանագրի դադարման հիմքերը (այդ թվում'

Օրենքով նախատեսված բոլոր հիմքերը), այլ դրույթներ, որոնք կողմերը կգտնեն անհրաժեշտ:

Տնօրենը լուծում է բոլոր հարցերը, բացի Հաստատության Հիմնադրի իրավասությանը

վերաբերվող հարցերի: Տնօրենը օրենքով, Հիմնադրի որոշումներով, աշխատանքային պայմանագրով, սույն կանոնադրությամբ իրեն վերապահված լիազորությունների շրջանակներում ղեկավարում է Հաստատության գործունեությունը և կրում է պատասխանատվություն օրենքների, այլ իրավական ակտերի, Հիմնադրի որոշումների, սույն

կանոնադրության, աշխատանքային պայմանագրի պահանջները չկատարելու կամ անպատշաճ

կատարելու համար:

Տնօերնը լրիվ գույքային պատասխանատվություն է կրում իր մեղքով Հաստատությանը,

Հիմնադրին, պետությանը պատճառված վնասի համար, ընդ որում տնօրենի լիազորությունների

դադարեցումը հիմք չէ պատճառած վնասը հատուցելու պարտականությունը չկատարելու համար:

Հիմնադրի անունից հանդես եկող պաշտոնատար անձը պարտավոր է օրենքով սահմանված կարգով լուծել վերը նշված վնասի փոխհատուցման հարցը, հակառակ դեպքում նա կրում է լրիվ գույքային պատասխանատվություն:

Տնօրենի բացակայության դեպքում Հիմնադրի գրավոր որոշման համաձայն տնօրենի

լիազորություններն իրականացնում է այլ անձ:

Հաստատության տնօրենը պետք է գործի բարեխղճորեն և ողջամիտ' ի շահ իր կողմից

ներկայացվող Հաստատության:

77. Հաստատության տնօրենը իր իրավասության սահմաններում

1) առանց լիազորագրի գործում է Հաստատության անունից, ներկայացնում է նրա շահերը

պետության, նրա մարմինների, այլ կազմակերպությունների և քաղաքացիների հետ

հարաբերություններում, այլ պետություններում և միջազգային կազմակերպություններում,

2) տնօրինում է Հաստատության գույքը, այդ թվում ֆինանսական միջոցները,

3) կնքում է պայմանագրեր, այդ թվում' աշխատանքային,

4) տալիս է լիազորագրեր, այդ թվում' վերալիազորման իրավունքով լիազորագրեր,

5) բանկում բացում է հաշվարկային և այլ հաշիվներ,

6) հաստատում է հաստիքներ,

7) իր իրավասության սահմաններում արձակում է հրամաններ, հրահանգներ, տալիս է

կատարման համար պարտադիր ցուցումներ և վերահսկում դրանց կատարումը,

8) կատարում է աշխատանքի բաշխում իր տեղակալների միջև,

9) սահմանված կարգով աշխատանքի է ընդունում և աշխատանքից ազատում

Հաստատության աշխատակիցներին,

10)Աշխատակցի նկատմամբ կիրառում է խրախուսման և կարգապահական պատասխանատվության միջոցներ,

11) իրականացնում է օրենքով, Հիմնադրի որոշումներով, սույն կանոնադրությամբ իրեն

վերապահված կամ Հիմնադրի կողմից տրված այլ լիազորություններ և

հանձնարարություններ:

78. Հաստատության գործունեության նկատմամբ վերահսկողությունն իրականացնում են

Հիմնադիրը, Հիմնադրի կողմից լիազորված անձը, օրենքով նախատեսված այլ պետական

կառավարման մարմիններ:

79. Հաստատության տարեկան ֆինանսական հաշվետվության հավաստիությունը վերստուգելու համար Հիմնադիրն իրավունք ունի ամեն տարի ներգրավել Հաստատության, Հաստատության տնօրենի հետ գույքային շահերով չկապված արհեստավարժ վերստուգիչի' աուդիտորի (արտաքին աուդիտ):

ՀԱՍՏԱՏՈՒԹՅԱՆ ՄԱՍՆԱՃՅՈՒՂԵՐ ԵՎ

ՆԵՐԿԱՅԱՑՈՒՑՉՈՒԹՅՈՒՆՆԵՐ

80. Հայաստանի Հանրապետության տարածքում և նրանից դուրս Հաստատությունը չունի

մասնաճյուղեր և ներկայացուցչություններ:

ՀԱՍՏԱՏՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ

81. Հաստատությունը, նրա Հիմնադրի որոշմամբ, կարող է կամովին վերակազմակերպվել

կամ լուծարվել' Հայաստանի Հանրապետության քաղաքացիական օրենսգրքով սահմանված

կարգով:

82. Հաստատությունը կարող է դատական կարգով վերակազմակերպվել կամ լուծարվել միայն

օրենքով սահմանված դեպքերում և կարգով:

Եթե լուծարվող Հաստատության գույքի արժեքն անբավարար է պարտատերերի պահանջները

բավարարելու համար, ապա այն կարող է լուծարվել միայն սնանկության հետևանքով:

83. Հաստատությունն իրավունք ունի վերակազմավորվել հարյուր տոկոս համայնքային

մասնակցությամբ ընկերության կամ հիմնադրամի:

84. Հաստատության լուծարման դեպքում Հաստատության պարտատերերի պահանջները

բավարարելուց հետո մնացած գույքն ուղղվում է Հայաստանի Հանրապետության Շիրակի

Մարզի Ազատանի գյուղական համայնքի բյուջե:

85. Հաստատությունը համարվում է լուծարված, իսկ նրա գործունեությունը' դադարած' այդ մասին իրավաբանական անձանց պետական գրանցամատյանում համապատասխան գրանցում կատարելու պահից: